Lorentz Eckhoff
Store norske leksikon,Språk og litteratur,Litteraturvitenskap,Litteraturforskere og kritikere
Lorentz Eckhoff var en norsk litteraturhistoriker. I 1923 ble han dr.philos. med avhandlingen Paul Verlaine og symbolismen. I perioden mellom 1926 og 1946 var han foreleser i fransk og engelsk litteratur, og fra 1946 til 1954 var han professor i engelsk litteraturhistorie ved Universitetet i Oslo.
I 1928 publiserte han en samling essays, Førerne i vår tids franske litteratur med analyser av blant annet France, Gide og Valéry. Det lille programskriftet, Den nye litteraturforskning; syntetisk metode kom i 1930.Hovedverket hans er De tre kulturformer, som er et stort anlagt kulturfilosofisk arbeid i tre deler:  Adelsmannen (1938)  Borgeren (1958)  Én verden (1964) I 1939 utgav han en bok om Shakespeare, som ble oversatt til engelsk i 1954 (Shakespeare: Spokesman of the Third Estate).I alle verkene sine vektlegger Eckhoff helhetssynet på kulturfenomenene. Les mer i Store norske leksikon Norges litteraturhistorie Lorentz Eckhoff i Norsk biografisk leksikon